《至衡阳谒陈提举国录君举二首》
宋代·曾丰

夜论语罢醉相辞，公尚留中我独归。
迹似云泥长落落，心如秋月固依依。
渊明久转非为是，子夏方从瘦觅肥。
邂逅莫孤镌切望，后期未必不相违。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。